**Elizabeth Kraus Hartline**, nada o 17 de setembro de 1909 e finada o 31 de xullo de 2001, foi unha activista ambiental que traballou para preservar case 40.000 acres nas terras salvaxes de Maryland.

Traxectoria
-----------

Elizabeth Hartline naceu en Newton, Massachusetts. Era a filla de Charles A. Kraus, un químico estadounidense notable, e Elizabeth Schaefer. Ó medrar, viviu en Worcester, Massachusetts e Providence, Rhode Island.

Hartline asistiiu á Pembroke College en Providence, Rhode Island. OBtivo a súa licenciatura en bioloxía en 1931 e a súa mestría en psicoloxía en 1932. Hartline foi profesora de Psicoloxía Comparada no Bryn Mawr College de 1936 a 1938.

Elizabeth Hartline fundou o Comité das Terras Salvaxes de Maryland en 1971. Ela afirmou que o Comité era "un grupo estatal dedicado principalmente á preservación de áreas salvaxes no estado de Maryland. O noso interese abrangue terras de carácter salvaxe en todos os Estados Unidos." Traballou para concienciar sobre o valor das terras salvaxes, traballando para obter o apoio dos gobernadores e lexisladores de Maryland. A súa loita levou un senador estatal a presentar un proxecto de lei que establece áreas silvestres estatais designadas. En 1971, o proxecto tornouse lei. O Bosque Estatal de Savage River foi a primeira rexión salvaxe en Maryland en ser designada de acordo con esta lei en 1973.

Co-presidiu o Comité da Maryland Wildlands con Alice Eastman a partir de 1988. Xuntas, as dúas defensoras do medio ambiente organizaron campañas populares para preservar os parques estatais do desenvolvemento e para os protexer da extracción de madeira e minerais. O gobernador Parris Glendening concordou en asignar 37.000 acres como terras salvaxes designadas en 1996.

Hartline preservou moitas terras salvaxes de Maryland durante os seus trinta anos de traballo ambiental, incluíndo o pantano do río Pocomoke, montañas no Condado de Garrett e planicies costeiras na costa oriental. 1.100 acres de terra en Hereford, Maryland, preto do río Gunpowder, foron renomeados en 1996 como Hartline-Eastman Wildland, en homenaxe a Hartline e á súa compañeira Alice Eastman polo seu traballo para preservar a terra.

Notas
-----

1. ↑  "H. K. Hartline". Consultado o 2020-09-22.
2. 1 2 3 4 5 6  Rasmussen, Frederick N. "Elizabeth K. Hartline, 91, environmentalist, Maryland Wildlands Committee founder". *baltimoresun.com* (en inglés). Consultado o 2020-09-22.
3. 1 2 3  Wheeler, Timothy B. "Wild about nature Preservation goal: Two women lead campaign to protect 18 tracts -- "ecological nuggets" -- in Maryland from exploitation.". *nydailynews.com*. Arquivado dende o orixinal o 01 de outubro de 2020. Consultado o 2020-09-22.
4. ↑  Fuoss, Raymond M. (1971). "Charles August Kraus: 1875—1967" (PDF). *National Academy of Sciences*.
5. ↑  "The Nobel Prize in Physiology or Medicine 1967". *NobelPrize.org* (en inglés). Consultado o 2020-10-22.
6. ↑  Ratliff, Floyd (1990). "Haldan Keefer Hartline" (PDF). *National Academy of Sciences*.
7. ↑  Lands, United States Congress House Committee on Interior and Insular Affairs Subcommittee on General Oversight and Alaska (1977). *Inclusion of Alaska lands in national park, forest, wildlife refuge, and wild and scenic rivers systems: hearings before the Subcommittee on General Oversight and Alaska Lands of the Committee on Interior and Insular Affairs, House of Representatives, Ninety-fifth Congress, first session...* (en inglés). pp. 313–314.
8. 1 2  Rasmussen, Frederick N. (4 de marzo de 2018). "Alice J.W. Eastman; Outspoken environmental activist profoundly influenced preservation of Maryland's natural resources". *The Baltimore Sun*. ISSN 1943-9504.

|  |  |
| --- | --- |
| Control de autoridades | 
* Wd: Q102271689
* WorldCat
* VIAF: 24240542
* LCCN: no99080229
* SNAC: w6z42q0b

 |